Cēsu atklātais futbola čempionāts

**NOLIKUMS**

**I MĒRĶI UN UZDEVUMI**

1. Popularizēt futbolu kā veselīgu dzīvesveidu Cēsu novadā, Vidzemē un Latvijā.

2. Iesaistīt iespēju robežās vairāk spēlētājus futbola apritē.

3. Noskaidrot Cēsu atklātā amatieru futbola čempionāta (turpmāk tekstā – Čempionāts) labākās komandas, labākos spēlētājus un godīgāko komandu.

**II VADĪBA**

1. Čempionātu organizē biedrība „Sports United”.

2. Čempionāta galvenais organizators (turpmāk tekstā – organizators) ir Rihards Ieviņš (e-pasts: rihards.ievinsh@gmail.com, tālr. +37122427801),

3. Par sacensību norisi, kalendāru, tā izmaiņām atbild organizators.

4. Par sacensību norisi atbilstoši nolikuma un Starptautiskās Futbola asociācijas padomes (FIFA) oficiālo noteikumu prasībām, kā arī laukuma tiesnešu nozīmēšanu vadīt Čempionāta spēles, atbild organizators.

6. Par protestu, disciplināro jautājumu, konfliktsituāciju atrisināšanu un galīgo lēmuma pieņemšanu atbild organizators.

7. Čempionāta vadībai jānodrošina:

7.1. Viens laukuma tiesnesis;

7.2. Sacensībām atbilstošs tablo;

7.3. Sabiedriskās kārtības, higiēnas, ugunsdrošības, drošības tehnikas un citu drošības noteikumu un normatīvo aktu ievērošanu turnīra norises vietā un ir atbildīgi par šo noteikumu un normatīvo aktu ievērošanu.

7.4. Sportistu, skatītāju un citu sporta sacensību norisē iesaistīto personu pienākums ir ievērot sporta sacensību organizatora norādījumus, vispārīgos sabiedriskās kārtības un drošības noteikumus, kā arī normatīvos aktus.

**III VIETA UN LAIKS**

1. Čempionāts notiek jūnija līdz septembrim atbilstoši organizatora apstiprinātam spēļu grafikam.

2. Čempionāta norises vietas ir Cēsu pilsētas stadions. Spēles var tikt rīkotas arī citā stadionā savlaicīgi organizatoram informējot dalībniekus.

3. Spēļu kalendārs tiek izziņots komandām ne vēlāk kā 1 (vienu) nedēļu pirms dienas, kad norisināsies Čempionāta spēles.

4. Ne vēlāk kā 7 (septiņas) dienas pirms kalendārā minētas spēles sākuma komandas var iesniegt lūgumu organizatoram par spēļu sākuma laika izmaiņām, bet ne par attiecīgās komandas spēļu atcelšanu.

5. Balstoties uz komandas iesniegumu un saņemot organizatora apstiprinājumu var veikt izmaiņas spēļu kalendārā.

**IV DALĪBNIEKI**

1. Dalībnieki ir oficiālajos komandu pieteikumos minētie spēlētāji, treneri, pārstāvji un citi komandu līdzdalībnieki, komandu vadība, laukuma tiesneši.

2. Čempionātā drīkst piedalīties spēlētāji, kuri ir sasnieguši 14 (četrpadsmit) gadu vecumu, vai, kuriem apritēs pilni 14 (četrpadsmit) gadi sezonas laikā.

3. Spēlētāji kuri jaunāki par 18 (astoņpadsmit) gadiem organizatoram uzrāda vecāku (aizbildņu) un ģimenes ārsta atļauju piedalīties Čempionātā:

5. Komandu pārstāvjiem jānodrošina savas komandas visu dalībnieku iepazīstināšana ar nolikumu un organizatora lēmumiem.

6. Katrā komandā drīkst spēlēt 1 spēlētājs, kurš šosezon pārstāv kādu no 1.Līgas klubiem.

**V PIETEIKUMI**

1. Komandas Čempionātam jāpiesaka līdz jūnijam (ieskaitot), iesniedzot rakstisku pieteikumu organizatoram.

2. Oficiālajiem komandu pieteikumiem jābūt rakstītiem uz Čempionāta veidlapas un jābūt norādītam sekojošam:

2.1. Komandas nosaukumam;

2.2. Spēlētāja vārdam, uzvārdam;

2.3. Spēlētāja pozīcijai laukumā;

2.4. Spēlētāja dzimšanas gads, mēnesis un diena;

2.5. Spēlētājam jādod piekrišana piedalīties komandas sastāvā un tas jāapstiprina ar savu parakstu komandas pieteikumā.

3. Aizpildītu komandas spēlētāju pieteikuma veidlapu ieskenētā veidā ir organizatoram elektroniskajā veidā uz e-pastu: rihards.ievinsh@gmail.com un personīgi pirms komandas pirmās spēles sākuma.

4. Pieteikumu katrai spēlei komandas pārstāvim jāaizpilda un jānodod spēles tiesnesim 5 minūtes pirms spēles, izdarot attiecīgās atzīmes par spēlētājiem, kuri ieradušies uz spēli.

5. Spēlētāji par savas veselības atbilstību Čempionātam atbild paši un to apliecina ar savu parakstu pieteikumā.

6. Katra komanda Čempionātam var pieteikt ne vairāk kā 15 spēlētājus un 3 oficiālos pārstāvjus. Lai pieteiktu papildus spēlētājus vai pārstāvjus, ir jāatsauc attiecīgs skaits iepriekš pieteikto spēlētāju vai pārstāvju.

7. Katrā spēlē var piedalīties ne vairāk kā 15 spēlētāji un 3 oficiālie pārstāvji.

8. Jaunus spēlētājus komandas drīkst pieteikt līdz aizvadīts piecdesmit procenti no visām spēlēm, pēc tam katrai komandai būs iespēja pieteikt tikai vienu spēlētāju pēc pozīcijas vārtsargu.

9. Čempionātam pieteiktais spēlētājs var spēlēt ar vienu noteiktu numuru un tikai vienā komandā.

10. Vienas komandas spēlētājiem Čempionātā obligāti jāspēlē vienādas krāsas numurētos sporta kreklos.

11. Komandām, kas aizvada pirmo spēli, ir pienākums pirms spēles sakārtot futbola laukumu, bet pēdējās spēles dalībniekiem – sakārtot laukumu atbilstoši pārziņa norādījumiem.

**VI FINANŠU NOSACĪJUMI**

1. Čempionāta izdevumus sedz komandu dalības maksas un brīvprātīgie ziedojumi.

2. Dalības maksa EUR 25,- (divdesmit pieci *eiro*) no komandas par spēli.

3. Dalības maksu var samaksāt skaidrā naudā vai ar pārskaitījumu, vienojoties ar organizatoru.

4. Katra komanda ir atbildīga par komandai vai tās dalībniekiem soda naudas nomaksu atbilstoši Nolikuma prasībām.

5. Soda naudas nenomaksāšanas gadījumā komandai un tās spēlētājiem nav tiesības piedalīties Čempionātā nākamajās spēlēs līdz finansiālo saistību pilnīgai izpildei.

6. Gadījumā, ja komanda izstājas no Čempionāta nesamaksājot dalības maksu pilnā apmērā, spēlētāji, kuri bija iekļauti komandas pieteikumā nedrīkst piedalīties citas komandas sastāvā līdz visu finansiālo saistību nokārtošanai.

**VII SACENSĪBAS UN TO NOTEIKUMI**

1. Čempionāts notiek atbilstoši spēkā esošajiem FIFA futbola spēles noteikumiem.

2. Izvērtējot jebkuru situāciju, primāri jāņem vērā Nolikums un pēc tam FIFA oficiālie futbola noteikumi.

3. Par jebkuru notikumu, kas saistīts ar sacensībām un kas nav īpaši minēts Nolikumā vai FIFA noteikumos, lēmumus pieņem organizators atbilstoši noteiktajai kompetencei.

4. Par jebkuru notikumu, kas saistīts ar sacensībām un kas nav īpaši minēts Nolikumā vai FIFA noteikumos, lēmumus pieņem organizators vai konkrētās spēles laukuma tiesnesis.

5. Čempionāts notiek aizvadot komandām vienu vai divas savstarpējās spēles.

6. Spēles laiks 2x25 minūtes ar 2 minūšu pārtraukumu.

7. Par uzvaru spēles pamatlaikā komanda saņem - 3 punktus, par neizšķirtu - 1 punktu, par zaudējumu spēles pamatlaikā - 0 punktus. Par neierašanos uz spēli komandai piešķir zaudējumu 0:5.

8. Vienāda punktu skaita gadījumā pirmajā un otrajā etapā augstāku vietu ieņēmušo komandu nosaka:

• pēc savstarpējo spēļu rezultātiem (iegūto punktu skaits, gūto un zaudēto vārtu

attiecība, gūto vārtu skaits);

• pēc labākās gūto un zaudēto vārtu starpības visās Čempionāta spēlēs;

• pēc lielākā gūto vārtu skaita visās Čempionāta spēlēs;

• pēc mazākās sarkano un dzelteno kartiņu summas visās Čempionātā;

• pēc izlozes.

**VIII TIESNEŠI**

1. Uz visām spēlēm laukuma tiesnesi nozīmē tikai organizators.

2. Uz vienu spēli tiek nozīmēts vismaz viens laukuma tiesnesis.

3. Spēles dienā sporta būves telpās alkoholiskos dzērienus lietot aizliegts. Par šī punkta neievērošanu sodu nosaka organizators.

4. Par katru spēli spēles organizatoram jānodrošina tiesnešu pakalpojumu samaksa.

5. Tiesnešiem obligāti jāziņo organizatoram par jebkuru nolikuma neievērošanas gadījumu, kā arī par nesportisku un nepiedienīgu rīcību no jebkura Čempionāta dalībnieka puses.

6. Komandas vadība ir tiesiska rakstiski izteikt organizatoram savas personīgās atsauksmes par laukuma tiesnešu darbību.

**X DISCIPLINĀRĀS SANKCIJAS, PROTESTI**

1. Organizatoru pienākums ir izskatīt Čempionāta noteikumu un sacensību nolikumu pārkāpumus un pieņemt lēmumu par attiecīgā soda piemērošanu, izstrādāt un pilnveidot attiecīgos nolikuma punktus par soda piemērošanu un to lielumu noteikšanu naudas izteiksmē, noteikt spēlētāju, pārstāvju, komandu u.c. diskvalifikācijas ilgumu un soda naudas lielumu par sevišķi smagiem pārkāpumiem, pēc Čempionāta noslēguma izstrādāt priekšlikumus Čempionāta Nolikuma pilnveidošanai.

2. Organizatora sēdes disciplināro jautājumu gadījumos notiek pēc būtisku pārkāpumu fiksēšanas vai pēc rakstisku protestu iesniegšanas.

3. Par spēles pārtraukšanu, spēlētājiem demonstratīvi atstājot laukumu, komanda sodāma ar naudas sodu EUR 100,- (simts *eiro*) apmērā un zaudējuma piešķiršanu 0:3.

4. Spēles dienā sporta būves telpās Čempionāta dalībniekiem alkoholiskos dzērienus lietot aizliegts. Par šī punkta neievērošanu sodu nosaka organizators.

5. Īpašos gadījumos organizators var noteikt arī citus soda mērus.

6.Soda naudas jāiemaksā organizatoram līdz nākamajai spēlei.

7.Spēlētājs vai pārstāvis, kurš nav nomaksājis soda naudu par spēles sodiem, Čempionāta nepiedalās.

8. Protesti jāiesniedz ne vēlāk kā 24 (divdesmit četras) stundas pēc spēles.

9. Spēlētājam, kas vairāku spēļu laikā sakrājis 3 dzeltenās kartiņas, jāizlaiž savas komandas nākamā spēle, pēc kuras nopelnītās kartiņas tiek anulētas.

10. Spēlētājam, kas saņēmis sarkano kartiņu, jāizlaiž savas komandas nākamā spēle, pēc kuras kartiņa tiek anulēta.

**XI UZŅEMŠANAS NOTEIKUMI**

1. Komandas ceļa izdevumus, ēdināšanu sedz ar saviem līdzekļiem.

2. Spēļu bumbu nodrošina organizators.

3. Komandām tiek nodrošinātas ģērbtuves, lai pārģērbtos pirms un pēc spēles.

4. Par ģērbtuvēs atstāto personisko mantu drošību organizators neatbild.

**XII APBALVOŠANA**

1. Čempionāta uzvarētāja komandai, otrās un trešās vietas ieguvējam organizatori piešķir 18 medaļas un kausu.

2. Čempionāta labākos spēlētājus, godīgāko komandu, kas tiek apbalvota Čempionāta noslēgumā, nosaka organizators, kā arī tiek apbalvoti spēlētāji šādās kategorijās: ''Labākais vārtu guvējs'', ''Labākais rezultatīvo piespēļu devējs'' un ''Rezultatīvākais spēlētājs'' pēc principa vārti plus piespēles. Papildus tiek apbalvoti arī katras komandas vērtīgākie spēlētāji.

3. Uzvarētājam ir tiesības pārstāvēt Cēsu novadu reģionālajā futbola čempionātā.